Vittorian asunto oli siisti ja viehättävä ja meidän kolmen hengen seurueelle ihanteellinen olohuoneineen sekä kaksine makuu- ja kylpyhuoneineen.
Ympäristö oli kiinnostava ja sijainti erinomainen keskellä kaupunkia kävelymatkan päässä nähtävyyksistä ja kaupoista. Lähellä olivat mm. Piazza Navona, Pantheon, joki kauniine siltoineen, Vatikaani, Campo dei Fiorin tori. Kävelimme asunnolta myös espanjalaisille portaille, Trevin suihkulähteelle, piazza Venetsialle sekä Colosseumin ja Forum Romanovin alueelle. Busseja kulki läheltä, metro on kauempana.

Lähellä on harrastelijalle kauppoja: yksilöllisiä lasihelmiä (via Sora 30), suuri kangaskauppa (Corso Vittorio Emmanuele II, 73) ja hyviä lankoja (via dei Baullari 3).

Suosittelen Vittorian majoitusta ystävilleni, jos ovat Roomaan menossa. Oli mukava kokemus asua roomalaisittain. Kiitokset Vittorialle vielä siitä, että pääsimme asuntoon sisään ja luovuttamaan sen joustavasti lentojemme mukaan.
Irene from Helsinki Finland